Hoop vir toeskouers by Engelse sokker | Netwerk24
01 Junie 2020 10:07
Richard Masters. Foto: Getty Images
Wanneer die huidige liga-veldtog op 17 Junie voorgesit word, sal daar as voorsorgmaatreëls teen die verspreiding van die koronavirus geen toeskouers by wedstryde wees nie.
“Niemand weet wanneer wedstryde nie meer agter geslote deure gespeel sal word nie, maar dis goed dat daar planne in plek is. Ek is hoopvol dat toeskouers volgende seisoen geleidelik weer in stadions toegelaat sal word,” het Masters aan Sky Sports News gesê.
“Dit sal hopelik ’n groot inspuiting vir die moraal wees en dit is waarnatoe ons werk. Ons almal weet die Premierliga wat ons ken en liefhet, sal nie ten volle terug wees tot die ondersteuners ook terug is nie.”
Altesaam 92 wedstryde in die huidige seisoen moet nog gespeel word. – Reuters
Meer oor: Covid-19 | Engelse Premierliga | Sokker
Só kan Reds die kroon dra
'Rugby veiliger as besoek aan supermark'